text: চাঁদপুর পুরাণবাজারের বিশিষ্ট ব্যবসায়ী মেঘনা অটো রাইসমিলের সত্বাধিকারী আলহাজ্ব মোঃ সফিকুর রহমান হাওলাদার আর বেঁচে নেই (ইন্নালিল্লাহে...রাজেউন)। চিকিৎসার জন্যে গত বুধবার তাকে ঢাকা নেয়ার পথে রাত সোয়া ৯টায় তিনি ইন্তেকাল করেন। মৃত্যুকালে তার বয়স হয়েছিল ৬৫ বছর। তিনি ৩ মেয়ে ১ ছেলেসহ বহু গুণগ্রাহী রেখে গেছেন। তার মৃত্যু সংবাদে ব্যবসায়ীমহলসহ আত্মীয়-স্বজনের মাঝে শোকের ছায়া নেমে আসে। তার বাড়ি চাঁদপুর শহরের বিষ্ণুদী মাদ্রাসা রোড এলাকায়। আজ বৃহস্পতিবার বাদ আছর জানাজা শেষে তাকে রামদাসদী পারিবারিক কবরস্থানে দাফন করা হয়। জানাজার নামাজে বিভিন্ন শ্রেণি-পেশার ধর্মপ্রাণ মানুষ অংশগ্রহণ করেন।